PATVIRTINTA

 Joniškio mokyklos-daugiafunkcio centro

 direktoriaus 2018 m. gruodžio 28 d.

 įsakymu Nr. V-165

**JONIŠKIO MOKYKLOS-DAUGIAFUNKCIO CENTRO PRIEŠMOKYKLINIO UGDYMO ORGANIZAVIMO TVARKOS APRAŠAS**

**I . BENDROSIOS NUOSTATOS**

        1.Joniškio mokykla – daugiafunkcis centras ( toliau– MDC) priešmokyklinis ugdymas organizuojamas vadovaujantis Lietuvos Respublikos švietimo įstatymu, Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779 „Dėl Priešmokyklinio ugdymo bendrosios programos patvirtinimo“, Priėmimo į valstybinę ir savivaldybės bendrojo lavinimo, profesinę mokyklą bendrųjų kriterijų sąrašu, patvirtintu Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019, Priešmokyklinio ugdymo koncepcija, patvirtinta Lietuvos Respublikos švietimo ir mokslo ministro 2000 m. lapkričio 9 d. įsakymu Nr. 1374, Priešmokyklinio ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106, Priešmokyklinio ugdymo tvarkos aprašo patvirtinimo „Dėl priešmokyklinio ugdymo tvarkos aprašo patvirtinimo“ pakeitimo, patvirtintu Lietuvos Respublikos švietimo ir mokslo ministro 2016 m. liepos 22 d. įsakymu Nr. V-674, Priešmokyklinio ugdymo organizavimo tvarkos aprašo patvirtinimo ,,Dėl priešmokyklinio ugdymo tvarkos aprašo patvirtinimo“ pakeitimo, patvirtintu Lietuvos Respublikos švietimo ir mokslo ministro 2018 m. vasario 5 d. įsakymu Nr. V-100,kitais teisės aktais ir šia tvarka.

**II. BENDRIEJI  REIKALAVIMAI**

 2. Priešmokyklinis ugdymas pradedamas teikti vaikui, kai tais kalendoriniais metais jam

 sueina 6metai.

         3. Priešmokyklinis ugdymas gali būti teikiamas anksčiau tėvų (globėjų) sprendimu, bet ne anksčiau, negu vaikui sueina 5 metai:

 3.1. tėvai (globėjai) turi teisę kreiptis į pedagoginę psichologinę tarnybą arba švietimo pagalbos tarnybą (toliau kartu –Tarnyba), kurios aptarnavimo teritorijoje yra švietimo teikėjas, dėl 5 metų vaiko brandumo ugdytis pagal priešmokyklinio ugdymo programą vertinimo. Rekomenduojama kreiptis ne anksčiau nei vaikui sueina 4 metai 8 mėnesiai (atsižvelgiant į vaiko brandumo mokyklai įvertinimo testo taikymo galimybes). Tarnyba ne vėliau kai per 20 darbo dienų nuo kreipimosi dienos pateikia rekomendacijas tėvams (globėjams) dėl vaiko pasirengimo mokytis.

         4.  Priešmokyklinis ugdymas nėra teikiamas vaikui, kuriam tais kalendoriniais metais sueina  7 metai.

         5 . Priešmokyklinio ugdymo trukmė – vieneri metai.

         6.  Programos įgyvendinimo minimali trukmė –  640 valandų.

 7. Grupė jungiama su ikimokyklinio ugdymo grupe (toliau - Mišri grupė). Mišrioje grupėje vykdomos priešmokyklinio ir ikimokyklinio ugdymo programos.

 8. Mišri grupė, kurioje vaikų ugdomų pagal:

 8.1. priešmokyklinio ugdymo programą, yra daugiau, vadinama priešmokyklinio ugdymo grupe ir joje dirba priešmokyklinio ugdymo pedagogas;

 8.2. ikimokyklinio ugdymo programą, yra daugiau, vadinama ikimokyklinio ugdymo grupe, joje dirba ikimokyklinio ugdymo auklėtojas.

 9. Mokykla, atsižvelgdama į tėvų (globėjų) poreikius ir galimybes, su tėvais (globėjais) aptaria ir pasirašo mokymo sutartį, kurioje nurodoma: mokymo sutarties šalys, ugdymo Programa, jos pradžios ir pabaigos laikas, šalių įsipareigojimai, įtraukiant teises ir pareigas pagal Lietuvos Respublikos švietimo įstatymo 43 straipsnio 11 dalį bei 47 straipsnį, sutarties keitimo, nutraukimo pagrindai, padariniai ir kitos nuostatos, neprieštaraujančios kitiems teisės aktams.

       10. Tėvams (globėjams) pasirašius priešmokyklinio ugdymo paslaugų sutartį, vaikui priešmokyklinės grupės lankymas yra privalomas;

 10.1. vaikų tėvai (globėjai) privalo užtikrinti vaiko punktualų, reguliarų Mokyklos lankymą (jei vaikas negali atvykti į Mokyklą, nedelsiant turi informuoti pedagogą) ir kitų mokymo sutartyje nurodymų pareigų vykdymą;

 10.2.vaiko lankomumas yra žymimas priešmokyklinės ir ikimokyklinės grupės dienynuose, kurių formą tvirtina Lietuvos Respublikos švietimo ir mokslo ministras.

        11. Vaikas,  kuris priešmokyklinio ugdymo grupės nelankė daugiau kaip du trečdalius šios Tvarkos 6 punkte nurodyto laiko, yra laikomas nedalyvavusiu priešmokyklinio ugdymo programoje*.*

         12. Priešmokyklinio ugdymo programą įgyvendina priešmokyklinio ugdymo mokytojas, kuris dirba 20 val. per savaitę pagal ikimokyklinio-priešmokyklinio ugdymo organizavimo modelį (atsižvelgus į MDC skirtas lėšas).

  13. Priešmokyklinio ugdymo grupės ugdytiniams  ugdomoji veikla mokinių atostogų metu nevykdoma.

        14. Priešmokyklinio ugdymo grupė su pradinėmis klasėmis nejungiama.

**III. PRIEŠMOKYKLINIO UGDYMO ORGANIZAVIMAS**

      15.  **MDC:**

      15.1. priima tėvų (globėjų) prašymus;

      15.2. informuoja tėvus (globėjus) apie priešmokyklinio ugdymo organizavimą Mokykloje;

      15.3. MDC vadovas, parengia ir tvirtina priešmokyklinio ugdymo mokytojo pareigybės aprašymą;

      15.4. pasirašo priešmokyklinio ugdymo(si) sutartį su tėvais (globėjais), kurioje įteisinami abiejų šalių susitarimai dėl priešmokyklinio ugdymo programos įgyvendinimo sąlygų ir/ar švietimo pagalbos, MDC ir tėvų (globėjų) pareigų.

 16. Po priešmokyklinio ugdymo sutarties pasirašymo vaikas įregistruojamas Mokinių registre nurodant pirmąją mokinio ugdymosi dieną. Iš Mokinių registre sukauptų duomenų – mokinio vardas ir pavardė; asmens kodas; atvykimo data (pirmoji mokinio ugdymosi diena); namų adresas; grupė, į kurią mokinys atvyko; grupė, kurioje mokinys ugdosi; grupė, iš kurios mokinys išvyko; įsakymo apie išvykimą data ir numeris; Mokykla, į kurią mokinys išvyko ugdytis / mokytis, – automatiniu būdu formuojamas, o pasibaigus mokslo metams išspausdinamas ir sudaromas Mokinių abėcėlinis žurnalas.

17. Sutartis registruojama Mokymo sutarčių registracijos knygoje.

      18.  Sudarius sutartį, vaikas įrašomas į MDC abėcėlinę knygą, formuojama asmens byla.

      19.  **Priešmokyklinio ugdymo proceso organizavimas grupėje:**

      19.1. ugdomoji veikla grupėje pradedama ne anksčiau kaip 8.00 val.;

      19.2. grupės vaikų ugdomoji veikla yra vientisas procesas. Jis neskaidomas į atskiras sritis (atskirus dalykus) ir vyksta integruotai;

      19.3. priešmokyklinio ugdymo mokytojai, planuodami grupės ugdomąją veiklą, individualizuoja ugdymo tikslus ir turinį atsižvelgdami į bendrą grupės specifiką ir individualius vaikų  poreikius, mokyklos ypatumus:

      19.3.1. per 3 savaites nuo programos įgyvendinimo pradžios parengia grupės ugdomosios veiklos planą pagal patvirtintą priešmokyklinio ugdymo modelį (planą tvirtina MDC vadovas);

      19.3.2.  planuoja savaitės veiklą.

      20. **Vaikų pažangos ir pasiekimų vertinimas:**

      20.1 vaikų pažanga ir pasiekimai vertinami vadovaujantis priešmokyklinio ugdymo bendrąja programa;

      20.2. vaikų  pažangą  ir pasiekimus vertina priešmokyklinio ugdymo mokytojas;

      20.3. vaikų pažanga ir pasiekimai kaupiami ir fiksuojami vaiko pasiekimų aplanke;

      20.4. vaikų pažanga programos įgyvendinimo laikotarpiu yra vertinama nuolat, laisvai pasirenkant vertinimo būdus ir metodus;

      20.5. vaikų pasiekimų įvertinimas turi būti atliekamas ugdomųjų metų pradžioje ir pabaigoje:

      20.5.1. priešmokyklinio ugdymo mokytojas per 4-6 savaites nuo ugdymo programos įgyvendinimo pradžios atlieka grupės vaikų pirminį pasiekimų vertinimą, pagal MDC nustatytą formą vaikų pasiekimus fiksuoja vaikų pasiekimų apraše ir aptaria pasiekimus su tėvais (globėjais);

      20.5.2. įgyvendinus programą, priešmokyklinio ugdymo mokytojas atlieka galutinį vaikų

pasiekimų vertinimą, fiksuoja juos vaikų pasiekimų apraše, aptaria su tėvais(globėjais) individualiai, pradinių klasių mokytoju ir MDC vadovu;

      20.6. vaiko, turinčio specialiųjų ugdymosi poreikių, pasiekimus vertina priešmokyklinio ugdymo mokytojas kartu su specialistu(ais) (logopedu) individualiai dirbusiu(iais) su vaiku.

**IV. BAIGIAMOSIOS NUOSTATOS**

21. Programa finansuojama iš valstybės biudžeto, vadovaujantis Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679 „Dėl mokinio lėšų apskaičiavimo, paskirstymo ir panaudojimo tvarkos aprašo patvirtinimo“, savivaldybės biudžeto, rėmėjų ir kitomis lėšomis.

\_\_\_\_\_\_\_\_\_\_\_\_\_\_\_\_\_\_\_\_

SUDERINTA

2018-08-30 Mokytojų tarybos posėdžio

protokolo Nr. 5